cyanic-selkie/wikianc huggingface dataset:
You Are Not Alone
Ստեղծման պատմություն
Նոր նյութ որոնելով Ջեքսոնը կապ է հաստատել Քելլիի հետ։ Քելլին պատրաստել և ձայներիզով նրան է ուղարկել երգի նախնական տարբերակը, որում նա նմանակել է երգչի ձայնն ու վոկալային ոճը։ Ջեքսոնին դուր է եկել ձայնագրությունը և 1994 թվականի նոյեմբերին նա եկել է Չիկագո, որտեղ երեք շաբաթ Քելլիի հետ աշխատել է երգի վրա ։ Հեղինակի թույլտվությամբ երգիչը փոփոխել է երգի կուլմինացիա ն։ Բեք վոկալ ի ձայնագրման համար հրավիրվել է Անդրե Կրաուչի երգչախումբը։
Սինգլի թողարկում և քննադատների արձագանք
«You Are Not Alone» երգը որպես սինգլ թողարկվել է 1995 թվականի օգոստոսի 15-ին։ Վաճառքի են հանվել սեղմասկավառակներ և 7 ու 12 դյույմանոց վինիլային սկավառակներ ։ Սեպտեմբերի 2-ին Billboard Hot 100 չարթի պատմության մեջ առաջին անգամ երգը առաջնաելույթ է ունեցել առաջին տողով։ Այս ձեռքբերման համար Ջեքսոնը «Billboard Music Awards»-ից արժանացել է հատուկ մրցանակի։ Բացի այդ, երգը հայտնվել է Գինեսի ռեկորդների գրքում ։ Այն գլխավորել է European Hot 100 համաեվրոպական չարթ և Մեծ Բրիտանիայի, Իռլանդիայի, Նոր Զելանդիայի և մի քանի այլ երկրների չարթերը   ։
100 LIVES (նախաձեռնություն)
Տես նաև
Կատեգորիա:Հայոց ցեղասպանություն
You Are Not Alone
Սինգլի թողարկում և քննադատների արձագանք
Rolling Stone-ի լրագրողը երգն անվանել է առաջնակարգ ռիթմ ընդ բլյուզային բալլադ միայնակության մասին և ենթադրել է, որ այն կարող է կապ ունենալ երաժշտի կյանքում տեղի ունեցող դեպքերի հետ ։ The New York Times-ի քննադատը նշել է, որ Ջեքսոնի ալբոմի նոր նյութերի մեջ «You Are Not Alone»-ը սիրո մասին միակ ավանդական երգն է։ «Այն նման է Մրայա Քերիի «Hero» ստեղծագործությանը և հնչում է որպես պոտենցիալ հիթ»,-գրել է գրախոսը ։ Allmusic-ի և Contactmusic.com-ի տեսաբանները «You Are Not Alone» երգը համարել են «կախարդող» և «հուզիչ ուղերձով գեղեցիկ երգ» ։ Entertainment Weekly-ի լրագրողների կարծիքով Քելլին ստեղծել է «քաղցր-մեղցր դատարկ բալլադ» ։
«You Are Not Alone» երգը «Տարվա երգ» և «Լավագույն տղամարդկային փոփ վոկալ» կատեգորիաներում առաջադրվել է երկու «Գրեմմի» արձանիկի ։
2007 թվականին բելգիական դատարանն արձանագրել է, որ Քելլին «You Are Not Alone» երգը ստեղծելիս անօրինական կերպով օգտագործել է Էդի և Դենի Վան Պեսելների «If We Can Start All Over» երգի երաժշտությունը և ստեղծագործության վրա ունեցած նրա իրավունքները փոխանցվել են բելգիացի հեղինակներին ։ Սակայն դատարանի որոշումը գործում է միայն Բելգիայի տարածքում, որտեղ Ջեքսոնի երգի ցանկացած տարածում արգելված է ։
Երաժշտական տեսանյութ
«You Are Not Alone» երգի տեսահոլովակը նկարահանել է ռեժիսոր Ուեյն Այշեմը։ Կինոքննադատ Արմոնդ Ուայթի կարծիքով երգն ու նրա տեսահոլովակը երգչի միայնակության իդեալական նկարազարդումն է։ Սկզբում Ջեքսոնը հայտնվում է բեմում մենակ, այդ կադրերը նկարահանվել են հոլլիվուդյան Pantages թատրոնում։ «Հետո երգիչն անտարբեր անցնում է լրագրողների և լուսանկարիչների ամբոխի մոտով և Քելլիի երաժշտությունը լրացնում է այդ դրվագը»,- գրում է Ուայթը։ Հետագա կերպարներն ու ձևավորումները, որոնցում Ջեքսոնը և նրա այդ ժամանակվա կինը՝ Լիսա Մարի Փրեսլին, հայտնվում են կիսամերկ, ոգեշնչված էին Ջեքսոնի ամենասիրելի նկարիչներից մեկի՝ Մաքսֆիլդ Փերիշի «Լուսաբաց» նկարով։ Ռեժիսորը հիշում էր, որ տեսահոլովակի մեջ են մտել նաև կադրեր, որոնք նկարվել են առանց ամուսինների գիտության։
Հոլովակի պրեմիերան կայացել է 1995 թվականի հուլիսի 28-ին MTV հեռուստաալիքով։ «You Are Not Alone» երգը մտել է երգչի «HIStory on Film, Volume II», «Number Ones» և «Michael Jackson’s Vision» հավաքածուների մեջ  ։
Արտաքին հղումներ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:1995 սինգլներ Կատեգորիա:Մայքլ Ջեքսոնի երգեր Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Բարբի։ Փերու գաղտնիքը
Բարբի։ Փերու գաղտնիքը (Barbie: A Fairy Secret), ռեժիսորներ Ուիլյամ Լաուի և Թերրի Կլասեննի ամերիկյան լիամետրաժ անիմացիոն ֆիլմը, որը 2011 թվականի մարտի 15-ին թողարկվել է DVD ձևաչափով ։ Մուլտֆիլմի կարգախոսն է. «Մեծահոգությունը թույլ կտա ձեզ թռչել»։ Սա երկրորդ ֆիլմն է, որտեղ գլխավոր հերոսին հնչյունավորում է Դիանա Կաարինան, այլ ոչ թե Քելլի Շերիդանը։
Սյուժե
Պատմությունը սկսվում է այնտեղից, երբ Բարբին նախապատրաստվում է կարևորագույն իրադարձության` իր վերջին կինոկատակերգության պրեմիերային։ Թոփ ոճաբաններ Քերին և Թեյլորը Բարբիի համար զգեստ և կոշիկ են ընտրում, դիմահարդարում անում։ Արդյունքից գոհ` աղջիկները գնում են պրեմիերային։
Միևնույն ժամանակ սուպերաստղ Բարբիին արդեն սպասում է երկրպագուների ամբոխը, որոնք բացականչում էին կինոդերասանուհու անունը, ինչպես նաև` լրագրող Թրեյսի Կլինգերը, որը նույնպես չի համբերում հարցազրույց վերցնել երիտասարդ աստղից։ Քանի դեռ Բարբին ճանապարհին էր, Թրեյսին իրենց մասնագիտական հաջողության վերաբերյալ հարցեր է տալիս ավելի վաղ ժամանած Քերիին և Թեյլորին։ Սակայն Քերին երկրպագուների բազմության մեջ նկատելով իրենց վաղեմի ծանոթ Կրիստալին` ուրախությամբ շտապում է նրա մոտ` իր հետ տանելով Թեյլորին։ Հարմար պահը որսալով` Ռաքելը (Բարբիի գործընկերը և նրա մրցակիցը) ինքն է հարցազրույց տալիս Թրեյսիին։ Դեռ առաջին հարցին չպատասխանած` Կարմիր գորգի վրա հայտնվում է Բարբիի լիմուզինը, որտեղից նա դուրս է գալիս իր ընկերոջ` հմայիչ ֆուտբոլիստ Քենի հետ։ Լրագրողի և երկրպագուների ամբողջ ուշադրությունը սևեռվում է զույգի վրա, իսկ Ռաքելն իրեն անհարմար է զգում։ Նա նախանձով և չարությամբ է նայում իր մրցակցին` չար միտք հղանալով։ Մինչ Բարբին խոսում էր օրիորդ Քլինգերի հետ, Ռաքելը գաղտագողի մոտենում է սուպերաստղին հետևից և կանգնելով նրա զգեստի փեշի վրա` պատռում է այն։ Տեսնելով սա` Քերին և Թեյլորը Բարբիին հեռացնում են մարդկանց և տեսախցիկիների տեսադաշտից։ Բարբին հուսահատված է, բայց ոճաբանները կախարդանքի միջոցով աննկատ վերականգնում են զգեստը, ինչն ապշեցնում է աստղին։ Ուրախության պահին Բարբի Թելյորին և Քերիին հրավիրում է ճաշել «Ուոլլի» ռեստորանում, և նրանք հաճույքով համաձայնում են։ Ուրախությունից փայլող դերասանուհին և նրանց միացած Քենը վերադառնում են պրեմիերայի արարողությանը։ Ոճաբանները գոհ են, որ կախարդության իրենց գաղտնիքը պահպանվել է։ Աղջիկներին մոտենում է Կրիստալը և ասում, որ ինքը պետք է շարունակի լուսանկարներ անել արքայադուստր Գրացիելայիի համար և չի կարողանա Քերիի և Թեյլորի հետ մասնակցել ֆիլմի դիտմանը։ Աղջիկները հրաժեշտ են տալիս, Կրիստալը շարունակում է լուսանկարներ անել, որոնք արտացոլում են նորաձևության միտումները։
Գործողությունը տեղափոխվում է Լոսկ Անջելես, որտեղ Կրիստալը ցույց է տալիս արքայադուստր Գրացիելային լուսանկարները։ Նա լուսանկարը դիտում է բավականին անտարբերությամբ, սակայն երբ արքայադուստրը բաժակից մի կում գինի է խմում, նրա աչքերի գույնը կապույտից փոխվում է մանուշակագույն։ Կրիստալը գինուն սիրո թուրմ էր խառնել։ Առանց որևէ բան նկատելու Գրացիելան շարունակում է նայել լուսանկարները, և երբ տեսնում է Քենի լուսանկարը, միանգամից սիրահարվում է նրան և հարսանիք է պահանջում է ֆուտբոլային աստղի հետ։ Կրիստալն ասում է, որ արքայադուստրը կարող է նրան արդեն համարել իրենը։
Հաջորդ օրը Բարբին, Քերին և Թեյլորը ճաշում են «Ուոլլի» ռեստորանում և քննարկում պրեմիերան։ Նրանց անսպասելիորեն մոտենում է Ռաքելը և կծող նկատողություն անելով Բարբիին, հեռանում է։ Չնայած նրան, որ Բարբին նախկինում չէր կարևորում Ռաքելի ծաղրանքը, այս անգամ որոշում է պատասխանել նրան։ Փողոցում Բարբին հասնում է Ռաքելին և փորձում պարզել պրեմիերայի ժամանակ նրա պահվածքի պատճառը։ Քենը և ոճաբանները տեսարանի ակնկալիքով շտապում են Բարբիի մոտ։ Սակայն հանկարծ հայտնվում է արքայադուստր Գրացիելան իր օգնականներով։ Նրանք աղջիկների աչքի առաջ տանում են Քենին Լոսկ Անջելես` փակելով քաղաք տանող բոլոր պորտալները։ Քերրին և Թեյլորը հաղորդում են Բարբիին և Ռաքելին Փերու գաղտնիքի մասին, որից հետո նրանք գաղտնի պորտալով ուղևորվում են դեպի Փարիզ, Լիլիան Ռոքսելի մոտ։ Լիլիանը նրանց հակաթույն է տալիս սիրո թուրմի դեմ և ներկայացնում նրանց իր անձնական պորտալը, միակը, որը Գրացիելան չի կարողացել փակել։ Այդ ժամանակ հայտնվելով Լոսկ Անջելեսում` Քենը փորձում է ապացուցել, որ նա չի պատրաստվում ամուսնանալ Գրացիելայի հետ, բայց Զեյնը Քենին մենամարտի է հրավիրում` իր սիրելիի հետ ամուսնանալու իրավունքի համար։ Լոսկ Անջելես վերադառնալով` Քերին և Թեյլորը Բարբիի և Ռաքելի համար թևեր են ձեռք բերում շարժվում դեօի արքայադուստր Գրացիելայի ամրոցը` ճանապարհին հաղթահարելով բոլոր խոչընդոտները։ Վերջիվերջո նրանց հաջողվում է հասնել ամրոց, որտեղ Քենը մենամարտում է Զեյնի հետ։ Բարբին միջամտում է մենամարտին, բայց Լոսկ Անջելեսի արքայադուստրը հավաստիացնում է, որ Բարբին ցանկանում է գողանալ իր փեսացուին, և չորս աղջիկներին բանտարկում է զնդանում։ Հետո նա չեղարկում է մենամարտը և սկսում է պատրաստվել Քենի հետ հարսանիքին։ Զնդանում Բարբին և Ռաքելը պազրում են, որ Ռաքելի պահվածքի պատճառն ուղղակի թյուրիմացություն է եղել։ Աղջիկները ներում են միմյանց և ի զարմանց իրենց կործանում են Չարության ոլորտը։ Նրանք իրական թևեր են ձեռք բերում, և նրանք շտապում են արարողությունների դահլիճ, որտեղ տեղի էր ունենալու Գրացիելայի հարսանիքը։ Մարտի մեջ մտնելով Գրացիելայի իր օգնականների հետ` Բարբին օգտագործում է հակաթույնը` հեռացնելով սիրո թուրմի ազդեցությունը Գրացիելայից։ Արքայադուստրը ներողություն է խնդրում իր փրկիչներից։ Կրիստալի համար պատիժ սահմանելով` Գրացիելան ամուսնանում է Զեյնի հետ, իսկ հետո Բարբիին, Ռաքելին և Քենին հետ է վերադարձնում մարդկանց աշխարհ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Կանադական ֆիլմեր
Պիեռ Շեֆեր
Կենսագրություն
Պիեռ Շեֆերը ծնվել է 1910 թվականի օգոստոսի 14-ին Նանսիում (Ֆրանսիա, Լոթարինգիայի շրջան), երաժիշտների՝ ջութակահարի և երգչուհու ընտանիքում։ Շեֆերի ծնողները շատ չեն խրախուսել երաժշտության նկատմամբ վաղ տարիքում նրա մոտ ցուցաբերված հետաքրքրությունը։ Այդ իսկ պատճառով նա ստացել է ոչ թե երաժշտական, այլ նեղ ինժեներական կրթություն։ Վերջինս կիսատ է թողել 1934 թվականին` ավարտելով Փարիզի Էլեկտրատեխնիկայի բարձրագույն դպրոցը։ 1936 թվականին աշխատել է Փարիզի ռադիոյում որպես հնչյունային ինժեներ, որտեղ կազմակերպել է տարբեր հնչյուններով, տեսանյութերով և տեխնիկական սարքավորումներով իր հայտնի փորձերը։ 1950 թվականին Պիեռ Անրիի հետ համագործակցությամբ գրել է «Սիմֆոնիա մեկ մարդու համար» ստեղծագործությունը (Symphonie pour un homme seul), որը համարվում է կոնկրետ երաժշտության քրիստոմատիկ օրինակ ։ 1968 թվականից մինչև 1980 թվականը («հիմնական երաժշտության դասարանի» ստեղծումից հետո») Շեֆերը դարձել է Փարիզի կոնսերվատորիայի ասպիրանտ-պրոֆեսոր։
Փաստեր կյանքից
Շեֆերն իր երաժշտական գործունեությունն սկսել է 1938 թվականին որպես լրագրող` հրատարակելով ժամանակակից երաժշտության մասին բազմաթիվ հոդվածներ և էսսեներ ֆրանսիական «Revue Musicale» ամսագրում։ Շեֆերը միջուկային զենքի մոլի հակառակորդ է։ 1988 թվականին Շեֆերը կամավոր է գրվում № 498 փրկարարական ջոկատում, որը զբաղվում էր Հայաստանում տեղի ունեցած Սպիտակի ավերիչ երկրաշարժից հետո Գյումրի քաղաքում փրկված մարդկանց որոնմամբ։ Վերջին տարիներին Պիեռ Շեֆերը տառապել է Ալցհայմերի հիվանդությամբ։
Արտաքին հղումներ
Կատեգորիա:Ֆրանսիացի կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ֆրանսիացի ճարտարագետներ Կատեգորիա:Ֆրանսիացի երաժշտագետներ Կատեգորիա:Ֆրանսիացի գյուտարարներ
Կոնցենտրացիա
Կոնցենտրացիան քիմիայում բաղադրիչի առատությունն է՝ բաժանված խառնուրդի ընդհանուր ծավալի վրա։ Մաթեմատիկական նկարագրության մի քանի տեսակներ կարելի է առանձնացնել՝ խտություն, մոլային կոնցենտրացիա, թվի կոնցենտրացիա և ծավալային կոնցենտրացիա ։ Կոնցենտրացիան կարող է վերաբերել ցանկացած տեսակի քիմիական խառնուրդի, բայց ամենից հաճախ վերաբերում է լուծույթներում պարունակվող լուծույթներին և լուծիչներին։ Մոլային (քանակի) կոնցենտրացիան ունի տարբերակներ, ինչպիսիք են նորմալ կոնցենտրացիան և օսմոտիկ կոնցենտրացիան։ Նոսրացումը կոնցենտրացիայի նվազում է, օրինակ՝ լուծույթին լուծիչ ավելացնելով։ Խտացնել բայը նշանակում է մեծացնել կոնցենտրացիան (նոսրացման հակառակը)։
Ստուգաբանություն
Concentration-, concentratio, գործողություն կամ մեկ վայրում հավաքվելու, ընդհանուր կենտրոնի բերելու գործողություն, օգտագործվել է հետդասական լատիներենում 1550 թվականին կամ ավելի վաղ, նմանատիպ տերմիններ հաստատված են իտալերեն (1589), իսպաներեն (1589), անգլերեն (1606), ֆրանս. (1632) ։
Որակական նկարագրություն
Հաճախ ոչ ֆորմալ, ոչ տեխնիկական լեզվով կոնցենտրացիան նկարագրվում է որակական կերպով՝ օգտագործելով այնպիսի ածականներ, ինչպիսիք են «նոսր» համեմատաբար ցածր կոնցենտրացիայի լուծույթների համար և «խտացված»՝ համեմատաբար բարձր կոնցենտրացիայի լուծույթների համար։ Լուծույթը խտացնելու համար պետք է ավելացնել ավելի շատ լուծված նյութ (օրինակ՝ սպիրտ), կամ նվազեցնել լուծիչի քանակը (օրինակ՝ ջուր)։ Ի հակադրություն, լուծույթը նոսրացնելու համար պետք է ավելի շատ լուծիչ ավելացնել կամ նվազեցնել լուծված նյութի քանակը։ Ցանկացած երկու նյութի համար կա մի կոնցենտրացիա, որի դեպքում լուծույթում այլ լուծված նյութ չի լուծվի։ Այս պահին ասում են, որ լուծույթը հագեցած է։ Եթե հագեցած լուծույթին հավելյալ լուծված նյութ ավելացնեն, այն չի լուծվի, բացառությամբ որոշ հանգամանքների, երբ կարող է առաջանալ գերհագեցում։ Փոխարենը տեղի կունենա փուլային տարանջատում, որը կհանգեցնի համակեցված փուլերի՝ կամ ամբողջությամբ առանձնացված կամ խառնված որպես սուսպենզիա։ Հագեցման կետը կախված է բազմաթիվ փոփոխականներից, ինչպիսիք են շրջակա միջավայրի ջերմաստիճանը և լուծիչի և լուծվող նյութի ճշգրիտ քիմիական բնույթը։
Քանակական հաշվարկ
Կան կոնցենտրացիայի արտահայտման 4 տեսակներ.
Խտություն
Խտությունը \rho_i լուծվող նյութի զանգվածի m_i և լուծույթի ծավալի V հարաբերությունն է
Մոլային կոնցենտրացիա
Մոլային կոնցենտրացիան, c_i, լուծվող նյութի քանակի, n_i, (չափվում է մոլերով) և լուծույթի ծավալի, V, հարաբերությունն է
Միջազգային միավորների համակարգում միավորը մոլ/մ3-ն է։ Սակայն առավել տարածված է մոլ/լ -ը (= մոլ/դմ3)։
Թվային կոնցենտրացիա
Թվային կոնցենտրացիան C_i սահմանվում է որպես խառնուրդում լուծվող նյութի N_i միավորների թիվը՝ բաժանված խառնուրդի ծավալին V
Միջազգային միավորների համակարգում միավորը 1/մ3-ն է.
Ծավալային կոնցենտրացիա
Ծավալային կոնցենտրացիան \sigma_i (չշփոթել ծավալային մասի հետ ) սահմանվում է որպես բաղադրիչի V_i ծավալը՝ բաժանված խառնուրդի ծավալի վրա
Անչափելի լինելով՝ այն արտահայտվում է որպես թիվ, օրինակ՝ 0,18 կամ 18%; դրա միավորը 1 է։
Անգլերեն գրականության մեջ կարծես ստանդարտ նշում չկա։ Այստեղ օգտագործված \sigma_i տառը նորմատիվ է գերմանական գրականության մեջ։
Հարակից քանակություններ
Խառնուրդի բաղադրությունը նկարագրելու համար կարող են օգտագործվել մի քանի այլ քանակություններ։ Սրանք չպետք է կոչվեն կոնցենտրացիաներ ։
Մոլալիզմ
Չշփոթել մոլյարության հետ։
Լուծույթի մոլալությունը b_i սահմանվում է որպես բաղադրիչի քանակություն n_i (մոլերով)՝ բաժանված լուծիչի զանգվածի վրա (ոչ լուծույթի զանգվածի)
Միջազգային միավորների համակարգում միավորը մոլ/կգ -ն է։
Մոլային մաս
Մոլային մասը x_i բաղադրիչի քանակության n_i (մոլերով) և խառնուրդի բոլոր բաղադրիչների ընդհանուր քանակի  հարաբերությունն է
Միջազգային միավորների համակարգում միավորը մոլ/մոլ -ն է։ Այն օգտագործվում է փոքր մոլային մասեր նկարագրելու համար։
Մոլային հարաբերակցություն
Մոլային հարաբերակցությունը բաղադրիչի քանակի r_i և խառնուրդի բոլոր մյուս բաղադրիչների ընդհանուր քանակի հարաբերությունն է խառնուրդի մյուս բոլոր բաղադրիչների ընդհանուր զանգվածի վրա
Եթե n_i շատ ավելի փոքր է, քան ապա մոլային հարաբերակցությունը գրեթե նույնական է մոլային մասի հետ։
Միջազգային միավորների համակարգում միավորը մոլ/մոլ -ն է։ Այն օգտագործվում է փոքր մոլային մասեր նկարագրելու համար։
Զանգվածային մաս
Զանգվածային մասը w_i բաղադրիչի զանգվածի m_i և ընդհանուր խառնուրդի զանգվածի հարաբերությունն է
Միջազգային միավորների համակարգում միավորը կգ/կգ -ն է։ Այն օգտագործվում է փոքր զանգվածային մասեր նկարագրելու համար։
Զանգվածային հարաբերակցություն
Զանգվածային հարաբերակցությունը \zeta_i բաղադրիչի զանգվածի m_i և խառնուրդի այլ բաղադրիչնեչի զանգվածի հարաբերությունն է
Միջազգային միավորների համակարգում միավորը կգ/կգ -ն է։ Այն օգտագործվում է փոքր զանգվածային մասեր նկարագրելու համար։
Ծավալից և ջերմաստիճանից կախվածություն
Կոնցենտրացիան կախված է ջերմաստիճանի հետ լուծույթի ծավալի փոփոխությունից՝ հիմնականում ջերմային ընդարձակման պատճառով։
Կուրայ (Կիզիլ Տաշի վտակ)
Կուրայ (Курайка), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Կիզիլտաշ գետի ձախ ափից 7 կմ հեռավորության վրա։ Գետի երկարությունը կազմում է 21 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրատնտեսային տեղամասը՝ Կատուն, գետի ենթաավազանը Բիա և Կատուն գետն է, գետի գետային ավազանը Իրտիշ ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կուսսա
Համայնքի INSEE կոդ՝ 09101։
Կաստելչիվիտա
Կաստելչիվիտա (Castelcivita), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 2138 մարդ, բնակչության խտությունը կազմում է 71 մարդ/կմ²։ Զբաղեցնում է 57 կմ² մակերես։ Փոստային ինդեքս՝ 84020, հեռախոսային կոդ՝ (+39) 0828։
Կուսսա
Բնակչություն
Համայնքի բնակչությունը 2008 թվականին կազմում էր 217 մարդ։
Կաստելչիվիտա
Կոմունայի հովանավորներն են Սուրբ Նիկողայոս Զմյուռնացին, տոնը նշվում է դեկտեմբերի 6-ին և Սուրբ Կոնոն Իսաուրացին, տոնը նշվում է հունիսի 3-ին։
Ծանոթագրություններ
Կատեգորիա:Իտալիայի բնակավայրեր
Կուսսա
Տնտեսություն
2007 թվականի տվյալներով 158 աշխատունակ տարիքի մարդկանցից (15-64 տարեկան) 113-ը տնտեսապես ակտիվ էին, 45-ը անգործունակ (ակտիվության ցուցանիշը 71,5 %, 1999 թվականին եղել է՝ 69,9 %)։ 113 աշխատունակ բնակիչներից 104-ը աշխատում էին (56 տղամարդ և 48 կին), անաշխատանք էին 9-ը (3 տղամարդ և 6 կին)։ 45 անգործունակ մարդկանցից 11-ը աշակերտներ կամ ուսանողներ են, 20-ը թոշակառու, 14-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Պարամետրական տատանումներ
Պարամետրական տատանումներ, տատանումների պարամետրական գրգռում, տատանումներ, որոնք առաջանում են տատանողական համակարգի ֆիզիկական որևէ էներգաունակ պարամետրի մոդուլմամբ։ Պարամետրական տատանումները հնարավոր են ինչպես էլեկտրական, այնպես էլ՝ մեխանիկական տատանողական համակարգերում։ Պարամետրական տատանումներ առաջանում են այն դեպքերում, երբ համակարգի սեփական տատանումների ω0 հաճախության և պարամետրի փոփոխության ωp հաճախության հարաբերությունը (ω0/ωp) մոտ է լինում n/2-ի(n = 1, 2, 3․․․), ամենաբարենպաստը ωp=2ω0 պայմանն է։
Մեխանիկական պարամետրական տատանումներ
Մեխանիկական պարամետրական տատանումների ծագումը կարելի է բացատրել փոփոխական երկարության ճոճանակի օրինակով։ Քանի որ ճոճանակի տատանումների պարբերությունը կախված է թելի երկարությունից, ապա փոփոխելով վերջինս, ասենք, ճոճանակի սեփական տատանումների պարբերությունից երկու անգամ փոքր պարբերությամբ, հնարավոր է պարամետրական տատանումներ։ Թելի ձգվածությունը նվազագույնն է տատանման ծայրակետերում և առավելագույնը՝ միջնակետում (ճոճանակի միջին դիրքում), հետևաբար, եթե թելը կարճացվի միջին դիրքում և երկարացվի ծայրակետերում, ապա առաջին դեպքում, ձգողության դաշտը հաղթահարելու համար արտաքին ուժի կատարած աշխատանքն ավելի մեծ կլինի, քան այն բացասական աշխատանքը, որ կատարվում է երկրորդ դեպքում։ Այսպիսով, պարբերության ընթացքում երկու անգամ ճոճանակին կհաղորդվի էներգիայի պաշար, և նրա պատահական փոքր տատանումները (ֆլուկտուացիաները) կուժեղացվեն։
Էլեկտրական պարամետրական տատանումներ
Էլեկտրական պարամետրական տատանումների առաջացումը և ուժեղացումը կարելի է դիտարկել միակոնտուր համակարգի (օրինակ, կոնդենսատորի) միջոցով, որի ռեակտիվ պարամետրերից մեկը, ասենք, ունակությունը, մոդուլվում է արտաքին ուժով (այս դեպքում՝ արտաքին լարումով)։ Կոնդենսատորում կուտակված էներգիան՝ W=1/2(Q2·C) (Q-ն լիցքն է, C-ն՝ ունակությունը)։ Եթե ունակությունը նվազի ΔC-ով (ΔC < 0), կոնտուրին կհաղորդվի որոշակի էներգիա՝ ի հաշիվ այն աշխատանքի, որ կկատարի արտաքին (մոդուլող) լարումը կոնդենսատորի շրջադիրների միջև գործող էլեկտրական դաշտի ուժերի դեմ։ Այդ է պատճառը, որ արտաքին շղթան երբեմն անվանում են մղման շղթա։ Քանի որ Q=C·U (Ս-ն լարումն է կոնդենսատորի շրջադիրների միջև), ապա էներգիայի աճին համեմատական կաճի նաև լարումը։ Եթե արտաքին ուժն ինչ-որ ձևով ակնթարթորեն հեռացնի շրջադիրներն այն պահերին, երբ կոնտուրի ողջ էներգիան կենտրոնացած է կոնդենսատորում, և վերադարձնի նախկին դիրքը այն պահերին, երբ կոնտուրի էներգիան կենտրոնացած է ինդուկտիվ կոճի մագնիսական դաշտում, ապա այդ պահերին արտաքին ուժն աշխատանք չի կատարի, քանի որ էլեկտրական դաշտ չկա։ Այսպիսով, արտաքին ուժը գործի է դրվում կոնտուրի սեփական տատանումների յուրաքանչյուր քառորդ պարբերությունից հետո։ Անշուշտ, էներգիայի հաշվեկշիռը կոնտուրի օգտին կլինի, և տատանումների ամպլիտուդը կաճի (պարամետրական տատանումների ուժեղացում)։ Եթե էներգիայի աճը հավասարվի համակարգի կորուստներին, դրանում կհաստատվեն չմարող տատանումներ։ Այլ կերպ ասած, կոնտուրի պարամետրերի մոդուլումը մղման և սեփական հաճախությունների համապատասխան հարաբերության դեպքում հավասարազոր է բացասական դիմադրության ներմուծման։
Պարամետրական ռեզոնանս
Մաթեմատիկորեն պարամետրական համակարգերը նկարագրվում են փոփոխական գործակիցներով գծային դիֆերենցիալ հավասարումներով։ Նման խնդիրների խիստ դիտարկումը ցույց է տալիս, որ պարամետրական տատանումների ուժեղացում ստացվում է ωp≈2ω0/n առնչության անգամ մոտավոր ապահովման դեպքում, այսինքն՝ հաճախությունների որոշ տիրույթում։ n-ի աճման հետ կնվազի կոնտուրին հաղորդվող էներգիայի քանակը, հետևաբար պետք է մեծացվի պարամետրական մոդուլման խորությունը (ΔC-ի չափը)։ Հաճախությունների որոշ տիրույթում տատանումների ամպլիտուդի աճը, ռեզոնանսի համանմանությամբ, երբեմն անվանում են պարամետրական ռեզոնանս։ Սակայն սովորական ս պարամետրական ռեզոնանսների միջև կան էական տարբերություններ։ Նախ, սովորական ռեզոնանսը հաստատվում է արտաքին լարման և սեփական տատանումների հաճախությունների հավասարության դեպքում, իսկ պարամետրական ռեզոնանսը դիտվում է նաև ωp/2ω0 տարբեր հարաբերություններ ապահովելիս, ընդ որում լավագույն պայմաններն ստեղծվում են այն ժամանակ, երբ մղման հաճախությունը սեփականի կրկնապատիկն է։ Բացի այդ, սովորական ռեզոնանսային կորը համեմատաբար սահուն է, մինչդեռ պարամետրական ռեզոնանսը (գրգռումը) իրագործվում է հաճախությունների խիստ սահմանափակ շերտում, որի եզրերի մոտ նկատվում է ամպլիտուդի կտրուկ անկում (ուղղանկյուն տեսքի հաճախային բնութագիծ)։
Կիրառություններ
Տատանումների գրգռման պարամետրական սկզբունքը լայնորեն կիրառվում է ռադիոէլեկտրոնիկայում և քվանտային էլեկտրոնիկայում հատուկ գեներատորների ստեղծման համար, ինչպես նաև հաճախությունների փոխակերպման (բաժանման, բազմապատկման) խնդիրներում։
Կատեգորիա:Տատանումների տեսություն Կատեգորիա:Դիֆերենցիալ հավասարումներ
Ֆրեդերիկ Քոուն
Ֆրեդերիկ Գեյլորդ Քոուն (Frederick Gaylord Coan, ), ամերիկացի քրիստոնյա միսիոներ, Հայոց ցեղասպանության ականատես։
Շուրջ 50 տարի միսիոներական գործունեություն է ծավալել Պարսկաստանում ։ Բազմաթիվ աշխատությունների հեղինակ է։ «Պարսկաստանի և Քուրդիստանի երեկվա օրերը» գրքում Քոունը մանրամասնորեն զետեղել է Եղեռնը վերապրած ականատեսների պատմությունները։ Ըստ Քոունի՝ էթնիկական զտման ենթարկված հայերի քանակն ավելի է մեկ միլիոնից։
Ծանոթագրություններ
Կատեգորիա:1859 ծնունդներ Կատեգորիա:1943 մահեր Կատեգորիա:Մայիսի 23 ծնունդներ Կատեգորիա:Մարտի 23 մահեր Կատեգորիա:Ամերիկացի միսիոներներ Կատեգորիա:Հայոց ցեղասպանության ականատեսներ
Համիլտոն (Նոր Զելանդիա)
Համիլտոն(Hamilton, գրավոր կրճատ անվանաձևը՝ H-Town , նախկին անվանումը՝ Fountain City , մաորիական անվանումը՝ (Kirikiriroa), քաղաք Նոր Զելանդիայի Հյուսիսային կղզում, այդ երկրի ամենաերկար գետի՝ Ուայքաթոյի ափին։ Համիլտոնը Ուայքաթո անվանումը կրող տարածաշրջանի վարչական կենտրոնն է և ամենամարդաշատ բնակավայրը. 2010 թվականի տվյալներով բուն քաղաքի բնակչության թվաքանակը եղել է 203.400 (այդ ցուցանիշով երկրում գրավում է չորրորդ տեղը)։ Զբաղեցնում է մոտավորապես 110 km2 տարածք ։
Պատմություն
Որպես համայնքային վարչական միավոր՝ Համիլտոնն իր սահմաններում ներառում է նաև մերձակա  Ngāruawāhia, Te Awamutu և Cambridge քաղաքները։ Նախկինում այդ տարածքներում եղել են մաորիական գյուղեր, որոնցից շատերը անգլիացի վերաբնակների գալուց որոշ ժամանակ անց դատարկվել են (հարձակումների ենթարկվելու և բրիտանական գահի կողմից մաորիների հողերի բռնազավթման քաղաքականություն վարելու՝ Raupatu-ի հետևանքով)։
Անվանումը
Բնակավայրն անվանակոչել է գնդապետ Վիլյամ Մաուլը՝ ի պատիվ 1854 թվականին կառուցված HMS Esk նավի հրամանատար Ջոն Ֆեյն Չարլզ Համիլտոնի, որ զոհվել է Գեյթ Փայի ծովամարտում ։ 2013 թվականի մարտի 10-ին նորզելանդական Գալահեր ընկերությունը քաղաքին նվիրել է նավապետ Համիլտոնի արձանը , որի տեղադրումը վեճերի տեղիք է տվել , և 2020 թվականի հունիսի 12-ին քաղաքային խորհուրդը, ընդառաջելով տեղի մաորիական համայնքի պահանջին, արձանը հանել է ։ Համայնքի ավագ Տայտիմու Մայիպին, ով պղծել էր արձանը, միաժամանակ պահանջել է, որ քաղաքին վերադարձվի նրա տեղում մի ժամանակ եղած մաորիական Kirikiriroa բնակավայրի անվանումը ։
Կլիմա
Համիլտոնի կլիման օվկիանոսային է (Köppen: Cfb ): Ամառները չոր են, ձմեռները՝ խոնավ։ Ձմռան առավոտները սովորաբար մառախլապատ են, հատկապես՝ Ուայքաթո գետի մերձակայքում։ Համիլտոնն աշխարհի ամենամառախլապատ քաղաքներից մեկն է համարվում ։ Քաղաքին բնորոշ եղանակային առանձնահատկություններից մեկն էլ ուժեղ քամիների բացակայությունն է, ինչը սարերով շրջապատված լինելու արդյունք է ։
Արտաքին հղումներ
Կատեգորիա:Նոր Զելանդիայի քաղաքներ Կատեգորիա:Նոր Զելանդիայի բնակավայրեր
Ատոկոս
Ատոկոս (Άτοκος), հունական անմարդաբնակ կղզի Հոնիական ծովում։ Կղզին մտնում է Իթակե դիմոսի կազմի մեջ։ Մագնատ Պանայոտիս Ցակոսի (Παναγιώτης Τσάκος) մասնավոր սեփականությունն է։ 2011 թվականից կղզին համարվում է անմարդաբնակ, սակայն զբոսաշրջիկների մուտքը արգելված չէ ։ «Ատակոս» բառը հունարենից բառացի թարգմանած նշանակում է «ծնված աղքատ բուսականությամբ»։
Աշխարհագրություն
Ատոկոսը Հոնիական կղզիներից մեկն է։ Կղզու մակերեսը 4,4 քառակուսի կիլոմետր է, ամենաբարձր կետը գտնվում է ծովի մակարդակից 333 մետր բարձրության վրա։ Հոնիական կղզիներից ամենաարևմտյանն է։ Իթակեից գտնվում է 9 կմ հյուսիս-արևելք, իսկ Կաստոսից՝ 8 կմ հարավ-արևմուտք։ Կղզին գտնվում է Իտալիայի Բրինդիզիի և Պելեպոնեսի Պատրասի միջև գլխավոր նավարկելի ջրանցքին մոտ ։
Կղզին լեռնոտ է, ծովախորշերում մի քանի լողափերով և ժայռոտ ափերում քարանձավերով։ Ատոկոսը այծերի բնակատեղի է ։
Ծանոթագրություններ
Կատեգորիա:Հունաստանի կղզիներ Կատեգորիա:Անմարդաբնակ կղզիներ Կատեգորիա:Հոնիական ծովի կղզիներ
Շթոկհայմ (Վերին Ֆրանկոնիա)
Շթոկհայմ (Stockheim), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 5111 մարդ է (2010 թվականի դեկտեմբերի 31–ի տվյալներով )։ Զբաղեցնում է 25,37 կմ² տարածք։ Պաշտոնական կոդ՝ 09 4 76 178։
Համայնքը բաժանված է 7 գյուղական թաղամասերի։
Արտաքին հղումներ
Կատեգորիա:Գերմանիայի բնակավայրեր
Սոցիալական մեդիա մարքեթինգ
Սոցիալական մեդիայի մարքեթինգ, SMM [էս-էմ-էմ], ՍՄՄ, լսարանի մեծացման, բրենդի կամ ապրանքի նկատմամբ ուշադրության բարձրացման գործընթաց սոցիալական հարթակների միջոցով ։ Այն սոցիալական մեդիայի օգտագործման համալիր է, որ նպատակ ունի կազմակերպությունների առաջխաղացմանը նպաստելու և այլ բիզնես առաջադրանքները լուծելու։
Սոցիալական մեդիայի մարքեթինգում հիմնական շեշտադրումը կատարվում է այն կոնտենտի ստեղծման վրա, որը մարդիկ ինքնուրույն կտարածեն սոցիալական կայքերի միջոցով՝ առանց կազմակերպչի մասնակցության։ Համարվում է, որ հաղորդագրությունները, որոնք փոխանցվում են սոցիալական ցանցերի միջոցով, մեծ վստահություն են առաջացնում տվյալ ծառայության պոտենցիալ սպառողների մոտ։ Դա կապվում է սոցիալական մեդիայի տարածման խորհրդատվական համակարգի հետ՝ ի հաշիվ սոցիալական կապերի, որ ընկած են փոխազդեցության հիմքում։
Սոցիալական ցանցերում առաջխաղացումը թույլ է տալիս ճշգրտորեն ազդել նպատակային լսարանի վրա, ընտրել հարթակներ, որտեղ այդ լսարանը մեծավ մասամբ ներկայացված է, և այդ լսարանի հետ առավել համապատասխանող կոմունիկացիաներ ընտրել՝ նվազագույն աստիճանով ներգրավելով այդ գովազդում չհետաքրքրված անձանց։
Կարևոր է նշել, որ սոցիալական մեդիայի մարքեթինգը գործածվում է ոչ միայն ապրանքների և ծառայությունների բնագավառում։ Սոցիալական մեդիայի մարքեթինգը ակտիվորեն գործածում են նաև զանգվածային լրատվության միջոցները։ Նրանք իրենց էջերն են ստեղծում սոցիալական ցանցերում, տեղադրում են իրենց կոնտենտը և դրանով հավաքում են հետևորդների (իրենց ապրանքը ընթերցողների)։
Հարկ է տարբերել սոցիալական մեդիայի մարքեթինգը և սոցիալական մարքեթինգը։
Մեթոդներ և միջոցներ
Սոցիալական մեդիայի մարքեթինգը ներառում է աշխատանքի տարատեսակ մեթոդներ։ Նրանցից ամենահայտնիներն են բրենդի համայնքների կառուցումը (ընկերության ներկայացուցչությունների ստեղծումը սոցիալական ցանցերում), բլոգոլորտի հետ աշխատանքը, վարկանիշային մենեջմենթը, անհատական բրենդինգը և ոչ ստանդարտ գործիքները։
Սոցիալական մեդիայի մարքեթինգը շատ դինամիկ գործընթաց է, այդ իսկ պատճառով հարկ է անընդհատ ուսումնասիրել լսարանի հետաքրքրությունները և հետևել նոր միտումներին։
Կուրոկ (Տարխատայի վտակ)
Կուրուկ (Курук), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Տարխատա գետի ձախ ափից 72 կմ հեռավորության վրա։ Գետի երկարությունը կազմում է 17 կմ։
Սոցիալական մեդիա մարքեթինգ
Մեթոդներ և միջոցներ
Սոցիալական մեդիայի մարքեթինգի շրջանակներում առանձնացվում է երկու ռազմավարական ուղղություն. ինչպես նաև տարբերանշանի և այլ նշանների գործածում։
Ընդունված է համարել, որ սոցիալական մեդիայի մարքեթինգի միջոցով բրենդի ներկայացումը առավել արդյունավետ է համադրել SEO-ի՝ որոնման օպտիմալացման գործընթացի հետ։
Կուրոկ (Տարխատայի վտակ)
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Սոցիալական մեդիա մարքեթինգ
Ծանոթագրություններ
Կատեգորիա:Մարքեթինգ Կատեգորիա:Սոցիալական ցանցեր
Ռոբերտ Դադլի
Ռոբերտ Դադլի, Լեսթերի առաջին կոմս (Robert Dudley, 1st Earl of Leicester, ), Եղիսաբեթ I Թյուդորի կառավարման ժամանակաշրջանի անգլիացի պետական գործիչ, թագուհու սիրելին։
Ծագում և վաղ տարիներ
Ռոբերտ Դադլին ծնվել է մոտավորապես 1532 թվականի հունիսի 24–ին և եղել է Նորտունբերլենդի դքսի՝ Ջոն Դադլիի և նրա կնոջ՝ Ջեյն Գիլֆորդի տասներեք որդիներից վեցերորդը։ Հոր կողմից Ռոբերտը պատկանել է Դադլիների ընտանիքին, որոնց տոհմը ծագել է Սաթոնի Ռոլանդի՝ Հարվիի որդու ազգից, որը որպես բրետոնական նվաճողների Ալեն Կարմրամազի սերունդ՝ Սաթոնում ժառանգել է ավատական կալվածքներ։
Հոր կողմից Ռոբերտը պատկանում էր Դադլիների ընտանիքին, որի տոհմաբանությունը ծագում է Հարվիի որդու՝ Ռոլանդի և Սաթոնայի ընտանիքից, որոնք ժառանգել էին ավատական սեփականություն և հարկեր Սաթոնից։ 14-րդ դարի սկզբին Սաթոնայի ընտանիքը, որի ժառանգորդը պապի կողմից եղել է Ռոբերտը, ստացել է Դադլի Բարոնի տիտղոս։ Նրա պապը՝ Էդմունդ Դադլին, Հենրի VII-ի ապագա խորհրդատուն, թագավորի մահից առաջ գանձապետ էր։ Իր հոր տատիկի՝ Եղիսաբեթ բարոնուհի Լեյլի միջոցով, Ռոբերտը Հարյուրամյա պատերազմի հերոսներ՝ Ռիչարդ դե Բոշանայի, Ուորիկա կոմսի, Ջոնա Տաբլոտայի և Շրուսբերի կոմսի ժառանգորդն էր։
Նրա ծնվելու ժամանակ Ռոբերտի հայրը եղել է ասպետ։ 1537 թվականին Ջոն Դադլին դարձել է փոխծովակալ, ավելի ուշ՝ լորդ–ծովակալ, իսկ արդեն 1542 թվականին նա ստացել է Լայլի դերկոմսի տիտղոս, որը մի ժամանակ պատկանել է նրա մորը։ Էդվարդ VI-ի կառավարման սկզբում Ռոբերտի հայրը ստացել է Ուորիկի դուքսի տիտղոս, 1550 թվականին նա գլխավորել է Գաղտնի խորհուրդը, իսկ մեկ տարի անց Ջոնը ստացել է Նորտումբերլենդի դքսի տիտղոսը։ Ռոբերտի մայրը Աննա Բոլեյնի և Աննա Կլևացու կառավարման ժամանակ եղել է պալատական ազնվական օրիորդ։ Բոլեյնների արքունիքում նա հետաքրքրված էր ռեֆորմիստական կրոնով և 1530–ական թվականների կեսերին ընտանիքը հայտնվել է ավետարանչական շրջանում։ Դադլին իր երեխաներին դաստիարակել է վերածնության հումանիզմի ոգով։
Ռոբերտի և եղբոր ամուսնությունների տարբերությունը չէր կարող աննկատ մնալ. Ջոնը ամուսնացել էր Սոմերսեթի դքսի դստեր հետ, մինչդեռ Ռոբերտի կինը հասարակ էսկվայրի աղջիկ էր, որը Ռոբերտի համեմատ զգալիորեն ցածր դիրք ուներ։ Ռոբերտի և Էմիի ամուսնությունը այդքան էլ հեղինակավոր չէր, համեմատած ընտանիքի անդամների հարսանիքների հետ։ Ռովերտի ավագ եղբայրը՝ Ամրոուսը այդ ժամանակ ամուսնացած էր գլխավոր քարտուղարի՝ Ուիլյամ Հորվուդայի աղջկա հետ, փոքր եղբայրը՝ Հենրին, նշանված էր լորդ կանցլեր Թոմաս Օդլիի աղջկա հետ, իսկ նրանց քույրը՝ Մերին ավելի ուշ դարձավ Հենրի Սիդինիի կինը, ծառայելով թագավորի գաղտնի պալատում։ Այնուամենայնիվ, Ռոբերտի համար դա նշանակություն չուներ։ Նա ամուսնացել էր Էմիի հետ, սիրելով նրան, բացի դրանից այդ ամուսնությունը ամրացրեց Ռոբերտի հոր ազդեցությունը Նորֆոլկում։ Չնայած, որ սկզբում նորապսակների ֆինանսական վիճակը այդքան էլ լավ չէր Ռոբերտը իրեն թույլ չտվեց տնօրինել ընտանիքը, իսկ Էմին կարող էր ժառանգել իր հոր ունեցվածքը միայն երկու ծնողների մահից հետո, այդ իսկ պատժաճով նորապսկաները իրենց համատեղ կյանքի սկզբում կախված էին հայրերի նվերներից, հիմանականում Ռոբերտի հոր։
Ազատում Տաուրեյից և կյանքը արքունիքում
Ուայետայի ապստամբությունից հետո, 1554 թվականի փետրվարի 12–ին, Գիլֆորդ Դադլին և Ջեյն Գրեյը գլխատվեցին Տաուրական բլուրում։ Ռոբերտը և նրա երեք եղբայրները դեռ ձերբակալված էին։ Եղբայրները իրենց խցի պատերին փորագրել էին իրենց անունները և հերելդիկական խորհրդանիշներ։ 1554 թվականի երկրորդ կեսին Ռոբերտի մայրը և նրա փեսան՝ Հենրի Սիդնին փորձում էին կապեր հաստատել թագուհու ամուսնու՝ Ֆիլիպ II–ի հետ, ինչպես Անգլիայում այնպես էլ Իսպանիայում։ Հոկտեմբերին Ռոբերտի և երկու եղբոր՝ Ջոնի և Հենրիի ջանքերով կարողացան ազատ արձակվել, այնուհետև տեղափոխվել Կենտե՝ Սիդնիի տուն։ Եվս մեկ եղբայրը՝ Ամրոուզը, որը 1554 թվականի դեկտեմբերին կամ էլ 1555 թվականի հունվարին ազատ է արձակվել Եղիսաբեթ թագուհու ամուսնու միջնորդությամբ։ Շուտով ազատ արձակվելուց հետո Ռոբերտը եղբոր՝ Ամրուզի հետ մասնակցել է որոշ մրցախաղերի, որը կազմակերպել էր Ֆիլիպ II–ը ի նշան Անգլիայի և Իսպանիայի միջև ընկերության ։
1553 թվականին դատի ժամանակ Դադլիի ունեցվածքը բռնագրավեցին։ 1554 թվականին Մարիա թագուհին Ռոբերտի մորը վերադարձրել էր նրա ունեցվածքի մի մասը և նրա մահացած ամուսնու Չելսիի տան տնօրինման իրավունքը, որտեղ 1555 թվականի հունվարի 15–ին կամ 22–ին մահացել էր Ջեյն Դադլին։ Չնայած դրան, որ ինքը՝ Ռոբերտը, զրկված էր իր սեփական ունեցվածքից, Մարիան թույլ տվեց նրան ընդունել մոր ժառանգությունը։ Արքունիքում Դադլիի եղբայրները երջանիկ էին այն ժամանակ, երբ այնտեղ ներկա էր թագուհու ամուսինը։ Ավելի վաղ 1555 թվականին Դադլին պետք է թողներ Լոնդոնը, իսկ մյուս տարի, հեռու բարեկամ՝ Դադլի Հենրիի հետ խռովությունից հետո, ֆրանսիական դեսպան Անտուան դե Նոայը գրել է, որ կառավարությունը փորձում է պահել «Նորտումբերլենդի դուքսի երեխաներին», որը ըստ էության գտնվում էր փախուստի մեջ։
Մարի I Դադլիի Եղիսաբեթայի թագավորության ժամանակ՝ վերջին երկու տարվա ընթացքում նրա մոտ է եղել արքայադստրերից մեկը, որը համեստորեն բնակվում էր իր աթոռանիստում՝ Հեթֆիլդ հաուսում։
Ախոռի թագուհիներ
1558 թվականին Եղիսաբեթ I–ի գահ բարձրանալաուց հետո Ռոբերտ Դադդլին հույս ուներ ոչ միայն հռչակ ձեռք բերել այլ նաև դառնալ երիտասարդ թագուհու ամուսինն ու սիրելին։ Սակայն Եղիսաբեթան չէր շտապում ամուսնանալ ոչ Ռոբերտի ոչ էլ մեկ ուրիշի հետ։ Թագուհին չէր ցանկանում իր իշխանությունը կիսել տղամարդու հետ։
Սակայն նա երբեք չէր կարող մոռանալ նրան, ով իր հետ է եղել դժվար տարիներին։ Ռոբերտ Դադլին աշխատանք է ստացել թագավորական ախոռում, որը նրան տվել է հնարավորություն գլխավորել հեծելազորը պատերազմի ժամանակ։
Դադլին ստացել է կապի ասպետի շքանշան՝ երկրի ամենահեղինակավոր շքանշանը։ Հետո թագուհին Ռոբերտին դարձրել է աթոռանիստ՝ Վինձորի տեսուչը։ Բացի դրանից, թագավորական ախոռը չէր շտապում ներկայացնել նրա օրինական կնոջը՝ Էմի Ռոբսարտին, որը մշտական բնակվում էր արքունիքում։
1560 թվականին սեպտեմբերի 8–ին, երբ Էմին գտնվում էր չպարզված հանգամանքներում, թագուհին վերջնականապես հրաժարվեց Դադլիի ամուսնացած լինելու փաստից։ Բացի դրանից՝ նա նշանակել է, որ հետաքննեն իր սիրեցյալի կնեոջ մահվան հանգամանքները։ Հետաքննությունը ցույց է տվել, որ Էմի Ռոբսարտը մահացել է դժբախտ պատահարի հետևանքով, սակայն հասարակության շրջանում երկար ժամանակ պտտվում էին լուրեր «ձանձրացած կնոջ» բռնի մահվան մասին, թագուհու ամուսնության գնով։ Շատ պատմաբաններ այդ լուրերը կասկածանքի տակ էին դնում, չէ որ ի տարբերություն այդ ժամանակվա ամուսնությունները, Էմիի և Ռոբերտի ամուսնությունը կնքված էր սիրով, չնայած դժվար է բացատրել, թե ինչու Դադլին ամուսնացավ մի աղջկա հետ, որը իրենից ցածր դիրքում էր։
Ողբերգական պատահարից հետո Եղիսաբեթան իրենից հեռացրել էր Դադլիին։ Նա նույնիսկ հրաժարվել էր նրան նվիրել երկար խոստացած տիտղոսը։ «Չի կարելի վստահել նրան, որը ընտանիքում ունի երկու դավաճան սերունդ»՝ ասել է թագուհին գրագիտության զրույցի ժամանակ։
Սակայնվ 1562 թվականին Եղիսաբեթան ցույց տվեց աշխարհին, որ նրա համար չկա ավելի հարազատ մարդ, քան Ռոբերտ Դադլին։ 1562 թվականի աշնանը թագուհին հիվանդացել էր բնական ծաղիկ սուր վարակիչ վիրուսային հիվանդությամբ։ XVI դարում այդ հիվանդությունը հաճախ էր հանգեցնում մահվան, և Գաղտնի Խորհրդի անդամները խնդրեցին Եղիսաբեթային ասել ժառանգորդի անունը, թագուհին տվեց Ռոբերտ Դադլիի անունը, որպես թագավորության լորդ խնամակալ։ Ըստ վիճակագրության այդ պաշտոնը պետք է ստանձներ նրա զարմիկը՝ Թոմաս Հովարդը՝ Նորֆոլկի չորրորդ դուքսը։
Այնուամենայնիվ Եղիսաբեթան հաղթահարեց հիվանդությունը, որը միայն փոքր-ինչ վնասել էր նրա դեմքի մաշկը։
Ու միայն 1564 թվականի սեպտմենրի 6–ին Դադլին վերջապես ստացավ Լեսթերի կոմսի տիտղոսը։
Դադլին և թագուհին
Խորհրդարանը և Գաղտնի խորհուրդը անընդհատ կոչ էին անում Եղիսաբեթային ամուսնանալ և լույս աշխարհ բերել թագավորության ժառանգորդին։ Բարձրաստիճան պաշտոնյաները նույնիսկ համաձայն էին նրա խորհրդի՝ ամուսնանալ Դադլի Լեսթերի հետ, որին արհամարհում էին և համարում parvenu (անտոհմիկ դուսպրծուկ մարդ)։ Բայց թագուհին արդեն վերջնականապես համոզվել էր իր ձեռքի տակ խաղալիք ունենալու ցանկության մեջ։ Նա կրքոտ սիրով սիրում էր Դադլիին, սակայն ոչ այն աստիճան, որ իր մահճակալը ու իշխանությունը կիսեր նրա հետ։ Չնայած դրան, թագուհին երկար տարիներ շարունակ բանակցություններ էր վարում բարձրաստիճան իշխանների հետ՝ իր ամուսնության հնարավոր համաձայնությունների մասին։ Դա արվել է, հիմնականում, քաղաքական նկատառումներով՝ մինչ ընթանում էին ամուսնության բանակցությունները, այս կամ այն երկիրը, չէր կարող հանդես գալ հակաանգլիական դաշինքով։ Բայց Ռոբերտ Դադլին գիտեր և ուրիշ՝ նրա թագուհին չափազանց շողոքորթ է տղամարդկանց հարցում։ Խելացի, կամային և քաջ, ինչպես նաև գեղեցիկ արտաքինով տղամարդիկ էին նրան դուր գալիս։
Բացի օտարերկրյա արքայազներից, Եղիսաբեթային փառաբանում ու շողոքորթում էին պալատականները։ Անգլիական արքունիքի մոտ, կարելի է ասել, որ ծնվել էր միջնադարյան Չքնաղ տիկնոջ պաշտամունքը։ Թագուհին թույլ տվեց հասկանալ խանդոտ Ռոբերտին որ ինքը՝ միակն է բոլորից։ Սակայն նրանց հարաբերությունները ավելի մոտ ու «խիստ անձնական» էին՝ թագուհին կարող էր հրապակայնորեն հարվածել Լեսթերին և ստեղծել իսկական ընտանեկան վարկաբեկություն, կարող էր անգամ պարից հետո տալ իր գլխաշորը, կամ էլ նրա ձեռքից ընդունել գավաթը։
(Դեռ 1563 թվականին Եղիսաբեթան հրապարակեց այն մասին, թե ուզում է, որ Ռոբերտը ամուսնանա Մարիա Ստյուարտ թագուհու հետ։ Բոլորը հասկացան, որ դա Եղիսաբթեայի հերթական խաղն էր, սակայն դա կապված էր թագուհու «առաջիկա խնամախոսության» և Դադլիին Լեսթերի կոմսի տիտղոս տալու հետ)։
Ծանոթագրություններ
Կատեգորիա:Անգլիացի պետական գործիչներ Կատեգորիա:Անգլիայի քաղաքական գործիչներ Կատեգորիա:Կապիչի շքանշանի ասպետներ
Անուշ Նագգաշյան
Անուշ Հրանդի Նագգաշյան, հայ բանաստեղծուհի, բանասիրական գիտությունների թեկնածու (1995)։
Կենսագրություն
1967 թվականին հրեա-արաբական պատերազմից հետո ընտանիքի հետ տեղափոխվել է Երուսաղեմ։ Ավարտել է Երուսաղեմի Սրբոց թարգմանչաց երկրորդական վարժարանը (1979), ԵՊՀ-ն (1984)։ 1985 թվականին մեկնել է Անգլիա, հետևել «Փիթմընզ քոլեջի» անգլերենի և թատերարվեստի դասընթացներին։ 1995 թվականին ԵՊՀ-ում «Ֆրիկի կյանքը և ստեղծագործությունը» թեմայով պաշտպանել է գիտական ատենախոսություն։ 1995-2007 թվականներին Երուսաղեմի Սրբոց թարգմանչաց վարժարանում դասավանդել է հայոց լեզու, գրականություն, գրաբար, հայոց պատմություն և մատենագիտություն, եղել է մշակութային միջոցառումների պատասխանատուն։ Եղել է Եկեղեցիների համաշխարհային խորհրդի խորհրդական (1991-1998) ։ 2015 թվականից «Ծանօթանանք հայ Երուսաղէմին» հաղորդաշարի հեղինակն ու հաղորդավարն է։
Լույս է ընծայել «Սիրոյս տաք շունչէն» (1993), «Գիշերային պատարագ» (1994), «Անձրեւոտ սէր» (1998), «Եթե յանկարծ տեսնես իրեն…» (2003), «Հատընտիր» (2004), «Փոքրիկ աղջիկը... Մեծ երազով» (2009), «Ես հայ եմ» (2013) ժողովածուները ։ 2013 թվականին լույս է տեսել անգլերեն թարգմանությամբ բանաստեղծությունների գիրքը՝ Love & Torment, 2016 թվականին՝ «Այդ սերմը ես էի» գիրքը, 2011-2013 թվականներին՝ «Անդրադարձ ամսաթերթը»։
Արտաքին հղումներ
Կատեգորիա:Իսրայելահայ բանաստեղծներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Հայ մանկավարժներ Կատեգորիա:Բանասիրական գիտությունների թեկնածուներ Կատեգորիա:Մովսես Խորենացու մեդալակիրներ
Լուսնի հակառակ կողմը (մուլտֆիլմ)
«Լուսնի հակառակ կողմը» (Обратная сторона Луны), ռեժիսոր Ալեքսանդր Տատարսկու մուլտիպլիկացիոն ֆիլմը, որը նկարահանվել է 1984 թվականին ։
Սյուժե
Մուլտֆիլմում կատակային ոճով պատմվում է կովկասյան ավանդական հյուրընկալության մասին։
Ֆիլմի հերոսը էկրանի դատարկ տարածության մեջ տանում է մի սնդուկ։ Որոշելով հանգստանալ՝ նա սկզբից սնդուկից հանում է գինով լի սափոր, ապա ընկերոջը, կնոջը, ապա խնջույքի մնացած մասնակիցներին և ամբողջ աշխարհը։ Երբ կռվարար կինը նրա դեմ է տրամադրում բոլորին, վիրավորված հերոսը բոլորին հետ է լցնում սնդուկի մեջ և գնում, որ հետո ամեն ինչ սկսի նորից։
Մրցանակներ
«Լուսնի հակառակ կողմը» մուլտֆիլմն ստացել է շատ փառատոնային մրցանակներ.
Փաստեր
Գ. Բորոդինը գրել է. «Որոշ պատրաստի ֆիլմեր խոչընդոտներ հաղթահարելով «տարածվել են» պատահականության շնորհիվ։ Դրա մի օրինակ է Ա. Մ. Տատարսկու «Լուսնի մյուս կողմը» պատմությունը, որը պատահականորեն առաջ է սլացել, որովհետև այդ նույն Խեսինի մոտ (ստուդիայի տնօրենը) Վրաստանից եկել էր ընկերը՝ վրացական կինոստուդիայի տնօրեն Ռեժո Չխեիձեն, որն իմ սիրելի «Զինվորի հայրը» ֆիլմի հեղինակն է։ Եվ Խեսինը, ընդունելով ֆիլմը, կանչել է նրան, քանի որ ֆիլմը, այսպես ասած, «վրացական շեշտադրությամբ» է։ Չխեիձեին մուլտֆիլմը դուր է եկել, և դա միակ դեպքն էր, երբ Խեսինն ասել է. «Եկեք գործենք, ես կստորագրեմ ամեն ինչ» ։
Ծանոթագրություններ
Կատեգորիա:Խորհրդային մուլտֆիլմեր Կատեգորիա:1984 մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Դմիտրի Ռոմաշկով
Դմիտրի Ռոմաշկով (Ромашков, Димитрий Иванович, ), հոգևոր գրող, Մոսկվայի քահանա։ Կրոնական, պատմական և քաղաքական թեմաներով հրապարակախոսական զգալի թվով աշխատությունների հեղինակ։
Տեթաու (Վերին Ֆրանկոնիա)
Տեթաու(Tettau), կոմունա Գերմանիայում, Բավարիա երկրամասում։
Դմիտրի Ռոմաշկով
Կենսագրություն
Դմիտրի Ռոմաշկովը ծնվել է 1863 թվականին, նրա ծննդավայրը հայտնի չէ (հնարավոր է` Մոսկվայում կամ Մոսկվայի նահանգում)։ 1888-1892 թվականներին նա կրթություն է ստացել Մոսկվայի պետական համալսարանի պատմա-բանասիրական ֆակուլտետում, նաև սովորել է Մոսկվայի հոգևոր ակադեմիայում ։ Նա մասնակցել է Մոսկվայի միապետության շարժմանը ։
Տեթաու (Վերին Ֆրանկոնիա)
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 2286 մարդ է (2010 թվականի դեկտեմբերի 31–ի տվյալներով )։ Զբաղեցնում է 23,80 կմ² տարածք։ Պաշտոնական կոդ՝ 09 4 76 179։
Կոմունան ստորաբաժանվում է 6 գյուղական շրջանների։
Արտաքին հղումներ
Կատեգորիա:Գերմանիայի բնակավայրեր
Դմիտրի Ռոմաշկով
Արտաքին հղումներ
Կատեգորիա:Ռուս հրապարակախոսներ
Հադերսլև (կոմունա)
Հադերսլև (Haderslev Kommune), դանիական կոմունա Հարավային Դանիա մարզի կազմում։ Տարածքը՝ 812,64 կմ², ինչը կազմում է Դանիայի մակերեսի 1,89 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 56414 մարդ է (տղամարդիկ՝ 28116, կանայք՝ 28298, օտարերկրացիները՝ 2152)։
Պատմություն
Կոմունան ձևավորվել է 2007 թվականին հետևյալ կոմունաների միացումից.
Արտաքին հղումներ
Կատեգորիա:Հարավային Դանիա (մարզ) Կատեգորիա:2007 թվականին հիմնադրված բնակավայրեր
Կուտան (համայնք)
Կուտան (Coutens), համայնք Ֆրանսիայ Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Միրպուա կանտոնի կազմի մեջ։ Համայնքի INSEE կոդ՝ 09102։
Կաստիլիոնե դել Ջենովեզի
Կաստիլիոնե դել Ջենովեզի (Castiglione del Genovesi), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1299 մարդ, բնակչության խտությունը կազմում է 127 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 84090, հեռախոսային կոդ՝ (+39) 089։
Ծանոթագրություններ
Կատեգորիա:Իտալիայի բնակավայրեր
Կուտան (համայնք)
Բնակչություն
Համայնքի բնակչությունը 2008 թվականին կազմում էր 151 մարդ։
Տնտեսություն
2007 թվականի տվյալներով 90 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 30-ը անգործունակ (ակտիվության ցուցանիշը 66,7 %, 1999 թվականին եղել է՝ 69,3 %)։ 60 աշխատունակ բնակիչներից 53-ը աշխատում էին (29 տղամարդ և 24 կին), անաշխատանք էին 7-ը (4 տղամարդ և 3 կին)։ 30 անգործունակ մարդկանցից 9-ը աշակերտներ կամ ուսանողներ են, 9-ը թոշակառու, 12-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Էրյո (կոմունա)
Էրյո (Ærø Kommune), դանիական կոմունա Հարավային Դանիա մարզի կազմում։ Տարածքը՝ 90,45 կմ², ինչը կազմում է Դանիայի մակերեսի 0,21 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 6712 մարդ է (տղամարդիկ՝ 3354, կանայք՝ 3358, օտարերկրացիները՝ 198)։
Պատմություն
Կոմունան ձևավորվել է 2007 թվականին հետևյալ կոմունաների միացումից.
Արտաքին հղումներ
Կատեգորիա:Հարավային Դանիա (մարզ) Կատեգորիա:2006 թվականին հիմնադրված բնակավայրեր
Պալացցո դեի Կամերլինգի
Պատմություն
Կառուցվել է 1525-1528 թվականներին ճարտարապետ Գուլյելմո Բերգամասկոյի կողմից ՝ դոժ Անդրեա Գրիտիի հրամանով՝ որպես քաղաքական պաշտոնյաների, այդ թվում՝ գանձապետերի (camerlinghi) գլխավոր գրասենյակ, որտեղից էլ ստացել է իր անունը ։ Առաջին հարկում եղել է պարտապանների և աննշան իրավախախտումներ կատարած այլ անձանց համար նախատեսված բանտ ։ 1797 թվականին Վենետիկի հանրապետության անկումից հետո օգտագործվել է այլ գերատեսչությունների կողմից, մասնավորապես, այստեղ տեղակայվել է վերաքննիչ դատարանը ։
Աղբյուրներ
Կատեգորիա:Վենետիկի պալատներ Կատեգորիա:Վենետիկի տեսարժան վայրեր Կատեգորիա:Իտալիայի ճարտարապետություն Կատեգորիա:1528 հիմնադրումներ
Իվան Ցանկար
Կենսագրություն
Դեռևս Լյուբլյանայի դպրոցում սովորելու տարիներին Ցանկարը հրապուրվել է գրականությամբ, գրական առաջին փորձերը կատարել (դրանք բանաստեղծություններ էին և քնարաշունչ շարադրություններ)։ Դպրոցն ավարտելուց հետո մեկնել է Վիեննա՝ ուսումը շարունակելու և չնայած ծնողներին խոստացել էր, որ տեխնիկական մասնագիտացում կընտրի, ընդունվել է սլավոնագիտության բաժինը (թեև դա էլ չի ավարտել) ։
1897 թվականի ամռանը վերադարձել է Լյուբլյանա, որտեղ մի քանի ամիս անց մահացել է նրա մայրը։ 1907-ին Ցանկարը խորհրդարանի պատգամավոչության թեկնածու է առաջադրվել սոցիա-դեմոկրատների ցուցակով։ 1908-1909 թվականներին ապրել է Վիեննայում, աշխատել որպես անկախ գրող։ Առաջին համաշխարհային պատերազմն սկսվելուց որոշ ժամանակ անց նա ձերբակալվել է ու բանտ նետվել՝ Ավստրո-Հունգարիայի իշխանությունների վարած քաղաքականությանն ընդիմանալու պատճառով ։
Ստեղծագործությունների մասին
Իվան Ցանկարը հեղինակել է շուրջ երեք տասնյակ գիրք, որոնցում անդրադարձել է 20-րդ դարի սկզբին սլովենական հասարակությանը հուզած ազգային, հասարակական, բարոյական հիմնախնդիրների։ Նրա երկերից Սլովենիայում լայնորեն հայտնի ու սիրված են հատկապես Hlapci («Ճորտերը») թատերգությունը, Pohujšanje v dolini Šentflorijanski («Սուրբբ Ֆլորիանի հովտի սկանդալը») երգիծավեպը և Na klancu («Բլրակի վրա») վեպը։ Սլովեն և եվրոպացի գրականագետները նրա գրական ժառանգության մեջ չափազանց կարևորում են նաև մանրապատումներն ու պատմվածքները, որոնք, գրված լինելով սիմվոլիզմի, մոդեռնիզմի ու էքսպրեսիոնիզմի տարրերի տպավորիչ միահյուսումով, աչքի են ընկնում խոր ինքնատիպությամբ։
Հիշատակը
Ի հիշատակ անվանի գրողի՝ նրա անունով են կոչվել՝
Արտաքին հղումներ
Կատեգորիա:Սլովենացի գրողներ Կատեգորիա:Մոդեռնիստ գրողներ Կատեգորիա:Սլովենացի բանաստեղծներ Կատեգորիա:Սլովենիայի քաղաքական գործիչներ Կատեգորիա:Սլովենացի արձակագիրներ Կատեգորիա:Թոքաբորբից մահացածներ
Վորոշիլովյան հրաձիգը
Սյուժե
Ֆիլմը նկարահանված է Վիկտոր Պրոնինի «Կինը չորեքշաբթի օրերին» վեպի հիման վրա։
Ամառ՝ 1999 թվական։ Թոշակառու Իվան Ֆյոդորովիչ Աֆոնինը, ով Հայրենական մեծ պատերազմի վետերան է, «Հայրենական պատերազմի» 2-րդ աստիճանի և «Կարմիր աստղ»-ի շքանշանակիր, նախկին երկաթուղային բանվոր, ապրում է համեստ պայմաններում, իր սիրելի և միակ թոռնուհու՝ Կատյայի հետ։ Իսկ հարևան տանը ապրում է գործարար Բորիս Չուխանովը, ով ամեն չորեքշաբթի մարմնավաճառներ է հրավիրում և զվարճանում իր երկու ընկերների հետ։